Էմերալդ Փելես Կեմպինսկի Դուբայ

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          55.10980367660523,
          25.11054920513659
        ]
      }
    }
  ]
}«Էմերալդ Փելես Կեմպինսկի Դուբայ» (), 5-աստղանի հյուրանոցային համալիր Դուբայում, «Արմավենի Ջումեյրա» արհեստական թերակղզում, ցամաքից մոտ 7 կմ հեռավորության վրա։ Հյուրանոցը բացվել է 2018 թվականի նոյեմբերի 29-ին, իսկ հանդիսավոր բացումը տեղի է ունեցել 2019 թվականի հունվարի 16-ին։ Բացման արարողությանը մասնակցել են Եվրոպայի կայսերական և թագավորական դինաստիաների 11 ընտանիքներ, բարձրաստիճան հյուրեր և համաշխարհային աստղեր։

Հյուրանոցային համալիրը գտնվում է արհեստական թերակղզու վրա, զբաղեցնում է 100․000 քմ տարածք, ունի 500 մ երկարությամբ մասնավոր լողափ, որի ավազը ներմուծված է Մալդիվներից։ Ներառում է 391 լյուքս դասի հյուրանոցային համարներ և վիլաներ (381 ընդարձակ համարներ, 10 «արքայական» և «կայսերական» վիլաներ)։ Կառուցմանը օրինակ են ծառայել 17 և 18-րդ դարի Եվրոպայի պալատները։ Հյուրանոցի կառուցման համար օգտագործվել են այնպիսի նյութեր ինչպիսիք են՝ հազվագյուտ տեսակի 250 միլիոն տարեկան  մարմարը, որի համար Պորտուգալիայում երկու անգամ 200 մետր խորություններ են փորվել, մարմարը դուրս բերելու նպատակով։ Հյուրանոցը ամբողջությամբ պատված է 24 կարատ (999պրոբ) մաքրության ոսկյա ձուլակտորներով, իսկ հյուրանոցային համարների ներքին հարդարման աշխատանքներում օգտագործվել են կամ պլատինե, կամ ոսկյա թիթեղներ։ Հյուրանոցում ջահերի թիվը անցնում է 6400-ը որոնք պատրաստված են սվարովսկյա բյուրեղներից, իսկ գլխավոր բյուրեղյա ջահը պատրաստված է ավելի քան 40․000 սվարովսկի քարերից և կշռում է 900 կգ։

Համարները սկսվում են 65-75քմ-ից մինչև 1050քմ, իսկ գնային քաղաքականությունը վերջին տվյալով 650-750 ԱՄՆ դոլարից մինչև 17․000-18․000 ԱՄՆ դոլար (կամ համարժեք ԱՄԷ դիրհամ) մեկ գիշերվա համար, իսկ իմպերիալ վիլաները սկսվում են 19․000 ԱՄՆ դոլարից 1 գիշերվա համար։

Հյուրանոցը Դուբայի Էմիրությունում առաջինն է, որտեղ ամբողջական ներքին հարդարումը կատարվել է բնական ոսկով։ 1994-1999 թթ Դուբայում կառուցված Բուրջ ալ-Արաբ հյուրանոցային համալիրում ևս օգտագործվել է ոսկյա նրբաթիթեղներ (ոչ ամբողջական ներքին հարդարման համար)։ Աբու Դաբիի «Էմիրատս Փելես» հյուրանոցային համալրի ամբողջական ներքին հարդարումը ևս կատարվել է բնական ոսկով (Աբու Դաբիի Էմիրություն)։

Որպես շինություն համարվում է երրորդ ամենաթանկարժեք շինությունը Դուբայի Էմիրությունում և ընդգրկված է աշխարհի  ամենաթանկարժեք հյուրանոցային շինությունների ցանկում։ Ն. Մխիթարյանին պատկանող 3 հյուրանոցային համալիրները, «Kempinski Hotels Dubai» և «EPG Hotels & Resorts » կազմակերպությունները գնահատվում են ավելի քան 2․5 միլիարդ դոլար։

Մեկ րոպեանոց տեսաձայնագրություն բացման արարողությունից

Ծառայություններ 
Հյուրանոցն ունի միջազգային կարգի 8 ռեստորաններ, բարեր, միջոցառումների համար նախատեսված տարածքներ, հանդիպումների և կոնֆերանս 4 դահլիճներ, սպա և առողջության կենտրոններ, 80 անձի համար նախատեսված կինոդահլիճ, որը ամենամեծն է «Արմավենի Ջումեյրա» արհեստական թերակղզու վրա

Հիմնադիր սեփականատեր 
Հիմնադիր սեփականատերն է միլիարդատեր, ազգությամբ հայ, բարերար, ճարտարագետ, շինարար, տեխնոլոգ, ձեռնարկատեր, քաղաքական գործիչ՝ Նվեր Մխիթարյանը։ Մխիթարյանը հանդիսանում է հիմնադիր-սեփականատեր 4 Կեմպինսկի հյուրանոցային համալիրների (որոնցից մեկը գտնվում է կառուցման փուլում)։ Ակադեմիկոսին են պատկանում մի շարք շինարարական հսկա կազմակերպություններ, որոնք գործունեություն են ծավալել տարբեր երկրներում։ Նրան պատկանող «EPG Hotels & Resorts » կազմակերպությունը շարունակում է լյուքս դասի հյուրանոցների շինարարությունը Դուբայում։

«KEMPINSKI» հյուրանոցային համալիրներ 
«Kempinski Hotels»-ը հյուրանոցային խումբ է, որը հիմնադրվել է 1897 թվականին Բերտոլդ Կեմպինսկիու կողմից Բեռլինում, որպես՝ «Hotelbetriebs-Aktiengesellschaft»։ Բերտոլդ Կեմպինսկին 1953 թվականին ձեռք է բերել նոր կազմակերպություն, որի հիման վրա հիմնադրել և զուգահեռ զարգացրել է «M. Kempinski & Co»-ն։

Ներկա պահին կազմակերպության գլխավոր գրասենյակը գործում է Ժնևում։ Կեմպինսկի անվան ներքո 31 երկրներում գործում են 5-աստղանի, թվով 76 Կեմպինսկի հյուրանոցներ և հյուրանոցա-ռեզիդենցիաներ (ռեզիդենցիաները բնակարաններ են  հյուրանոցային սպասարկմամբ)։

Արաբական Միացյալ Էմիրություններում «EPG Hotels & Resorts »-ի կողմից հիմնվել են`

1. Kempinski Hotel & Residences Palm Jumeirah համալիրը Մխիթարյանի առաջին 5-աստղանի հյուրանոցա-ռեզիդենցիալ ծրագիրն էր Արմավենի Ջումեյրա թերակղզում, շինարարության մեկնարկը տրվել է 2006 թվականին և պետք է ավարտվեր 2009 թվականին, սակայն համաշխարհային տնտեսական անկման պատճառով ավարտվեց 2011 թվականին։ Բացումը տեղի է ունեցել 2011 թվականի սեպտեմբերի 1-ին։ Դեռ 2010 թվականին մինչև շինարարական աշխատանքների ավարտը արդեն վաճառվել էր բոլոր՝ 240-ից ավել, վաճառքի համար նախատեսված ռեզիդենցիաները, որոնց վաճառքը ապահովել է 500 միլիոն ԱՄՆ դոլարի եկամուտ։   (ռեզիդենցիաների մեծամասնությունը վաճառվել են պայմանագրով ըստ որի հյուրանոցը վարձակալության է հանձնելու համարները և՛ որպես հյուրանոցային համարներ և՛ որպես ռեզիդենցիալ համարներ)

2. Emerald Palace Kempinski Dubai  Էմերալդ Փելես Կեմպինսկին (ոչ ռեզիդենցիալ, միայն հյուրանոցային համալիր է) Ն. Մխիթարյանի երկրորդ 5-աստղանի հյուրանոցային համալիրի ծրագիրն էր Դուբայում, Արմավենի Ջումեյրաում։

3. Kempinski Hotel Business Bay 

Դուբայի կենտրոնում աշխարհի ամենաբարձր շենքի՝ (828 մ բարձրություն) «Burj Khalifa»-ի հարևանությամբ կառուցվում է՝ 30 հարկանի, ավելի քան 120 մ բարձիություն ունեցող 277 համարներից բաղկացած 5-աստղանի հյուրանոցային համալիրը, որի բացումը նախատեսված է 2019 թվականի վերջին եռամսյակում։ Ներառում է՝ 205 դելյուքս, 63 գրանդ դելյուքս, 9 կոմպլեքս ապարտամենտային համարներ, ռեստորաններ, խանութ-սրահներ, հանդիպումնների և կոնֆերանս դահլիճներ, մարզասրահ, սպա կենտրոն և այլն։

4.Palm Jebel Ali Hotel & Residences 

5-աստղանի հյուրանոցա-ռեզիդենցիալ համալիրը նախատեսված է կառուցել Դուբայում «Palm Jebel Ali» անունը կրող արհեստական թերակղզում։ Արմավենու տեսք ունեցող նոր արհեստկան թերակղզին դեռ գտնվում է կառուցման փուլում։ Ըստ նախագծի կառույցը լինելու է 27 հարկ և 2 հարկ ստորգետնյա, բաղկացած 377 համարներից (117 հյուրանոցային համարներ և 260 լյուքս դասի համարներ)։

Ծանոթագրություններ

Գրականություն 

ՄԱՐԴԸ ԵՎ ԿԱՑԱՐԱՆԸ

Հեղինակ՝ Նվեր Մնացականի Մխիթարյան

Երևան Անտարես 2013

(Գիրքը հասանելի է չորս լեզուներով՝ անգլերեն, հայերեն, ռուսերեն, ուկրաիներեն)Նվեր Մխիթարյանը հեղինակ է նաև ավելի քան 200 գիտական աշխատանքի, այդ թվում՝ 12 մենագրության և 10 արտոնագրի։

(տվյալները՝ 2013 թվականի)

Արտաքին հղումներ 
 kempinski.com official site (անգլերեն)
 epghotelsresorts.com  official site (անգլերեն)
 EPG Hotels & Resorts owner  official page (անգլերեն)
 Ընդհանուր տեղեկություններ official page (անգլերեն)
 Հանդիսավոր բացում և ընդհանուր տեղեկություններ official page (անգլերեն)
 Ընդհանուր տեղեկություններ (երկրորդական աղբյուր) press (անգլերեն)
 Ընդհանուր տեղեկություններ (երկրորդական աղբյուր) press (Daily Mail) (անգլերեն)
 Ընդհանուր տեղեկություններ official page (անգլերեն)
 Միջոցառումների համար նախատեսված տարածքներ, հանդիպումների և կոնֆերանս դահլիճներ official page (անգլերեն)
 Ընդհանուր տեղեկություններ, մրցանակ official page (անգլերեն)
 Ընդհանուր տեղեկություններ (երկրորդական աղբյուր)  press (ռուսերեն)
 Ընդհանուր տեղեկություններ (երկրորդական աղբյուր)  press (անգլերեն)
 instagram
 twitter


__ԱՌԱՆՑ_ԲԱԺՆԻ_ԽՄԲԱԳՐՄԱՆ__

Հյուրանոցներ Դուբայում